ສະຫະລັດ ກັບ ຈີນ ພົບປະກັນ ໃນການສົນທະນາຍຸດທະສາດ ຄັ້ງທີ 7
ກອງປະຊຸມສອງວັນ ທີ່ໄຂຂຶ້ນ ໃນວັນຈັນວານນີ້ ຢູ່ວໍຊິງຕັນ ສະໜອງໂອກາດ ໃຫ້ທັງສອງປະເທດ ໄດ້ສົນທະນາຫາລືກັນ ກ່ຽວກັບບັນຫາທ້າທາຍ ແລະໂອກາດຕ່າງໆ ທີ່ມີຮ່ວມກັນ.
ບັນດາເຈົ້າໜ້າທີ່ ສະຫະລັດແລະຈີນ ຈະເພັ່ງເລັງໃສ່ເລື່ອງບັນຫາ ທ້າທາຍແລະໂອກາດຕ່າງໆທີ່ມີຮ່ວມກັນ ໃນລະຫວ່າງການສົນທະ ນາດ້ານຍຸດທະສາດແລະເສດຖະກິດ ປະຈຳປີທີ 7 ທີ່ໄຂຂຶ້ນໃນວັນ ຈັນວານນີ້ ໃນລະຫວ່າງກອງປະຊຸມສອງວັນ ທີ່ນະຄອນຫລວງ ວໍຊິງຕັນຄັ້ງນີ້ ບັນດານັກການທູດຂັ້ນສູງຂອງສະຫະລັດ ຍັງຈະ ເວົ້າເຖິງເລື່ອງຄວາມເປັນຫ່ວງຂອງຕົນ ກ່ຽວກັບປະຫວັດດ້ານສິດ ທິມະນຸດຂອງຈີນ ການພົວພັນຂອງຈີນໃນການລະເມີດຄວາມໝັ້ນ ຄົງທາງຄອມພິວເຕີ້ຂອງສະຫະລັດຕາມທີ່ມີການກ່າວຫານັ້ນ ແລະ ເລື່ອງໂຄງການກໍ່ສ້າງທີ່ເປັນຫົວຂໍ້ຂັດແຍ້ງກັນຂອງຈີນ ຢູ່ທະເລ ຈີນໃຕ້ນັ້ນນຳ Pam Dockins ຜູ້ສື່ຂ່າວວີໂອເອ ມີລາຍງານ ຊື່ງ ດາຣາຈະນຳມາສະເໜີທ່ານ ໃນຕອນທີ່ບັນດານັກການທູດຂັ້ນສູງສຸດ ຂອງສະຫະລັດແລະຈີນ ໄປເຕົ້າໂຮມກັນ ເພື່ອເຂົ້າຮ່ວມການສົນທະນາດ້ານຍຸທະສາດປະຈຳປີທີ 6 ຢູ່ນະຄອນຫລວງປັກກິ່ງ ເມື່ອປີກາຍນີ້ ປະທານປະເທດຈີນ ທ່ານ Xi Jinping ກ່າວວ່າ ເວລາປະເຊີນໜ້າກັບບັນຫາຕ່າງໆນັ້ນ ມັນສຳຄັນທີ່ສຸດທີ່ປະເທດທັງສອງ ຈະຕ້ອງທຳງານຮ່ວມກັນ ເພື່ອແກ້ໄຂບັນຫາ ແທນທີ່ ຈະເບິ່ງເຫັນມັນວ່າ “ໜ້າຢ້ານກົວ ” ໃນຂະນະທີ່ກ້າວເຂົ້າສູ່ການເຈລະຈາປະຈຳປີນີ້ ເຈົ້າໜ້າທີ່ທ່ານໜຶ່ງຂອງສະຫະລັດ ກ່າວວ່າ ທັງສອງປະເທດ ຈະເພັ່ງເລັງໃສ່ເລື່ອງ ຄວາມເປັນຫ່ວງຮ່ວມກັນຕ່າງໆ ເປັນຕົ້ນວ່າ ເລື່ອງການປ່ຽນແປງຂອງ ດິນຟ້າອາກາດ ແລະຈະຫາທາງແກ້ໄຂເລື່ອງຄວາມເປັນຫ່ວງຮ່ວມກັນກ່ຽວກັບໂຄງການນິວເຄລຍ ຂອງອິຣ່ານແລະເກົາຫລີເໜືອ ແຕ່ວ່າ ນອກນີ້ແລ້ວ ກໍຍັງຈະມີການສົນທະນາກັນກ່ຽວກັບເລື່ອງປະຫວັດດ້ານສິດທິມະນຸດ ຂອງຈີນນັ້ນນຳ ອິງຕາມ ທ່ານ Daniel Russel ລັດຖະມົນຕີຊ່ວຍວ່າການກະຊວງການຕ່າງ ປະເທດສະຫະລັດ ສຳຫລັບກິດຈະການເອເຊຍຕາເວັນອອກແລະປາຊີຟິກ ທີ່ໄດ້ຖະແຫລງ ຕໍ່ນັກຂ່າວ ທ່ານ Russel ກ່າວວ່າ ການກໍ່ສ້າງເກາະດອນຂອງຈີນຢູ່ໃນເຂດທະເລຈີນໃຕ້ ທີ່ເປັນຂໍ້ຂັດແຍ້ງກັນກັບເພື່ອນບ້ານ ຂອງຈີນນັ້ນ ກໍຢູ່ໃນຄວາມເປັນຫ່ວງຂອງສະຫະລັດເຊັ່ນກັນ ລັດຖະມົນຕີຊ່ວຍ Daniel Russel ກ່າວວ່າ ນັກວິເຄາະຂ່າວເອເຊຍ Alison Kaufman ໄດ້ໃຫ້ການ ຕໍ່ຄະນະກຳມາທິການໜຶ່ງຂອງ ສະພາຕ່ຳສະຫະລັດວ່າ ບັນດາອຳນາດໃນຂົງເຂດນັ້ນ ພວມລໍຖ້າເບິ່ງວ່າ ສະຫະລັດຈະ ປະຕິບັດການ ເພື່ອສະໜັບສະໜຸນຄຳເວົ້າຂອງຕົນ ທີ່ວ່າການປະພຶດຂອງຈີນຢູ່ໃນທະເລ ຈີນໃຕ້ ເປັນທີ່ຮັບເອົາບໍ່ໄດ້ນັ້ນ ຫລືບໍ່ ທ່ານນາງ Alison Kaufman ກ່າວຕໍ່ໄປວ່າ ແຕ່ທີ່ປຶກສາກ່ຽວກັບເອເຊຍ Bonnie Glaser ຈາກສູນກາງສຶກສາຍຸທະສາດແລະນາໆຊາດ ມີຄວາມເຫັນວ່າ ສະຫະລັດ ພຽງປະເທດດຽວ ແມ່ນມີອຳນາດງັດງ້າງນ້ອຍຫລາຍກັບຈີນ ທ່ານນາງ Bonnie Glaser ເວົ້າວ່າ ໃນລະຫວ່າງການສົນທະນາຍຸທະສາດນັ້ນ ພວກເຈົ້າໜ້າທີ່ສະຫະລັດ ຍັງຈະຍົກຂຶ້ນມາເວົ້າ ເລື່ອງທີ່ສະຫະລັດສົງໄສວ່າ ຈີນໄດ້ມີບົດບາດໃນ ການລະເມີດຄວາມໝັ້ນຄົງດ້ານຂໍ້ມູນທາງ ໄຊເບີຂອງສະຫະລັດ ຄືກັນກັບອັນທີ່ໄດ້ມີການເປີດເຜີຍໃຫ້ຮູ້ເມື່ອໄວໆມານີ້ ທີ່ວ່າໄດ້ມີການແຮັກ ຫລືເຈາະເອົາຂໍ້ມູນສ່ວນຕົວ ຂອງພະນັກງານປັດຈຸບັນແລະອະດີດຂອງ ລັດຖະບານ ກາງສະຫະລັດ ຫລາຍລ້ານຄົນນັ້ນ ທ່ານນາງ Bonnie Glaser ຈາກສູນກາງສຶກສາ ຍຸທະສາດແລະນາໆຊາດ ກ່າວວ່າ ທ່ານນາງ Glaser ກ່າວອີກວ່າ ສະຫະລັດກັບຈີນ ແມ່ນບໍ່ໄດ້ທຳຄວາມກ້າວໜ້າໃດໆເລີຍ ກ່ຽວກັບບັນຫານີ້ ເຖິງແມ່ນໄດ້ການສົນທະນາກັນ ໃນລະດັບສູງສຸດຂອງລັດຖະບານກໍຕາມ